220 



scens marginibus utrinque binorum fasciculoruui unum in- 

 volvit et cum ipsis connatum est, ita ut e marginibus fo- 

 lii ovula exire vicleantur^ Nervus folii medius oppositus 

 ovula non profert. Sic paradoxa opinio ovula in germine 

 e marginibus foliorum prodire, quae sane foliorum natu- 

 rae repugnat, cognita columellae structura, facile re- 

 fellitur. 



Germen viride est stomatils multis, foliorum indoli 

 magis accedens quani petala, pilis interdum quoque tectum 

 et glandulis. Haec epidermatia pereunt, dum maturescit 

 germen, aliae vero eminentiae, quibus interdum obsitum 

 est, magis increscunt. 



In germine lineae saepe decurrunt longitudinales, val- 

 varum nexum significantes , ubi pericarpia, sed minime 

 semper, dehiscere solent. 



Stylus, utpote pedicelli continuatio constat e fa- 

 sciculis lignosis periphericis, parenchymate medio et am- 

 biente, saepe cellulis longis et angustis. De canali, qui 

 stylum non raro percurrit infra dicetur. Structura styli a 

 structura filamenti eo differt, quod fasciculus lignosus per 

 medium decurrat filamentum, minime vero per medium sty- 

 lum sed omnes versus peripheriam positi sint. Stylus 

 enim est pedicellus continuatus, filamentum folium con- 

 tractum. 



Si styli plures adsunt, fasciculi lignosi in singulo ver- 

 sus ambitum positi inveniuntur et non raro canalis per 

 singulum decurrit, ut in Hyperico. Stylus vero bifidus, 

 trifidus etc. unicum tantum in medio habet canalem, i-ta 

 ut potius stigma bifidum, trifidum vocare possis v. i. 



